smcproject/ml-wiki-sentences huggingface dataset:
ഇതിനെത്തുടർന്ന് ഇൻറർഗവണ്മെൻറൽ ഫോറം ഓൺ കെമിക്കൽ സൊസൈറ്റിയുടെ അഡ്ഹോക് വർക്കിംഗ് ഗ്രൂപ്പ് (IFCS Ad Hoc Working Group on POPs) മറ്റ് രണ്ട് സംഘടനകളുടെ സഹായത്താൽ മേൽ മാലിന്യകാരികളെക്കുറിച്ച് പഠനം നടത്തി നിയമപരമായി നടപ്പാക്കാൻ ബാദ്ധ്യതയുള്ളതരത്തിൽ അപകടകാരികളായ 12  പോപ് വിഷവസ്തുക്കളുടെ  ഉപയോഗവും ഉത്പാദനവും കുറയ്ക്കുന്നതിനായി അന്തർദ്ദേശീയതലത്തിൽ തീരുമാനം കൈക്കൊള്ളേണ്ടതാണെന്ന ശുപാർശ യു.എൻ.ഇ.
പി ഗവേണിങ് കൗൺസിലിനും വേൾഡ് ഹെൽത്ത് അസംബ്ലിയ്ക്കും( World Health Assemby- WHA) സമർപ്പിച്ചു.
1997 ഫെബ്രുവരി 7 ന്  യു.എൻ.ഇ.
പി ഗവേണിങ് കൗൺസിൽ മേൽ ശുപാർശയുടെ അടിസ്ഥാനത്തിൽ 2000 ത്തോടെ  ഏറ്റവും അപകടകാരികളായ 12 പോപ് വിഷവസ്തുക്കളുടെ  ഉപയോഗവും ഉത്പാദനവും കുറയ്ക്കുന്നതിനായി അന്തർദ്ദേശീയതലത്തിൽ നിയമപരമായി നടപ്പാക്കാൻ ബാദ്ധ്യതയുള്ള നടപടികൾ ആവിഷ്കരിക്കാനായി ഇൻറർഗവണ്മെൻറൽ നെഗോഷ്യേറ്റിങ് കമ്മിറ്റി (Intergovernmental Negotiating Committee- INC) രൂപീകരിക്കണമെന്ന് യു.എൻ.ഇ.
പിയോട് ആവശ്യപ്പെട്ടു .
1997 മെയിൽ വേൾഡ് ഹെൽത്ത് അസംബ്ലിയും (WHA) ഐ.എഫ്.സി.എസിൻറെ ശുപാർശ അംഗീകരിക്കുകയും ലോകാരോഗ്യസംഘടനയോട് ( World Health Organization- WHO) അതുമായി ബന്ധപ്പെട്ട ചർച്ചകളിൽ സജീവമാകണമെന്ന് അഭ്യർത്ഥിക്കുകയും ചെയ്തു.
കരാർ യാഥാർത്ഥ്യമാകുന്നു
1998 ജൂൺ മുതൽ 2000 ഡിസംബർ വരെയുള്ള കാലയളവിൽ അഞ്ച് തവണ  കരാറിന് രൂപം നൽകാനായി ഐ.എൻ .
സി യോഗം ചേരുകയുണ്ടായി.
കരാറിൻറെ കരടിന്  രൂപം ആയതോടെ 2001 മെയ് 22, 23 തീയതികളിൽ സ്വീഡനിലെ സ്റ്റോക്ഹോമിൽ സമ്മേളിച്ച പ്രതിനിധികൾ  പോപ്‌സ് നിർമാർജ്ജനം ലക്ഷ്യമാക്കിയുള്ള നിയമപരമായ അധികാരങ്ങളോടുകൂടിയ ഒരു അന്താരാഷ്ട്ര കരാറായ സ്‌റ്റോക്‌ഹോം കൺവെൻഷന് അന്തിമരൂപം നല്കി.
സ്റ്റോക്ക്‌ഹോം കൺവെൻഷൻ ഓൺ പെർസിസ്റ്റൻറ് ഓർഗാനിക് പൊല്യൂട്ടൻറ്സ് എന്ന പേരിൽ 2001 മെയ് 22 ന് അംഗീകരിക്കപ്പെട്ട കരാറിൽ  മെയ് 23 സ്റ്റോക്ഹോമിൽ വച്ചും 2001 മോയ് 24 മുതൽ 2002 മെയ് 22 വരെ  ന്യൂയോർക്കിലെ യു.എൻ ആസ്ഥാനത്തുമായാണ്  ഉടമ്പടിയിൽ ആദ്യഘട്ടത്തിലുള്ള  രാജ്യങ്ങൾ ഒപ്പ് വച്ചത് .
പോപ്സ്
ചെറിയ അളവിലുള്ള ഉപയോഗം തന്നെ കാൻസർ, നാഡീ വ്യവസ്ഥകളുടെ തകരാറ്, പ്രതിരോധവ്യവസ്ഥയെ ബാധിക്കുന്ന രോഗങ്ങൾ, പ്രത്യുത്പാദനവുമായി ബന്ധപ്പെട്ട തകരാറുകൾ, ശിശുക്കളുടേയും കുട്ടികളുടേയും വളർച്ചയെ ദോഷകരമായി ബാധിക്കൽ തുടങ്ങിയവയ്ക്കെല്ലാം കാരണമാകുന്ന തരത്തിലുള്ള അതീവ മാരകമായ രാസപദാർത്ഥങ്ങളാണ് പോപ് എന്നറിയപ്പെടുന്ന സ്ഥാവര കാർബണിക മാലിന്യകാരികൾ (Persistent Organic Pollutants).
രാസപരമോ(Chemical), ജൈവപരമോ(Biological), പ്രകാശാവശോഷണം(photolysis) വഴിയോ നശിക്കാത്തതിന്റെ ഫലമായി പ്രകൃതിയിൽ ദീർഘകാലം നിലനിൽക്കുന്നതും, ഉപയോഗിക്കുന്ന പ്രദേശത്തുനിന്നും വിവിധ മാർഗ്ഗേന വിദൂര സ്ഥലങ്ങളിൽ എത്തിച്ചേരുന്നതും(Long-range transport), മനുഷ്യനുൾപ്പെടെയുള്ള ജന്തുക്കളുടെ കലകളിൽ ജൈവസാന്ദ്രീകരണത്തിന്(bioaccumulation) വിധേയമാകുന്നതും, ഭക്ഷ്യശൃംഖലകളിൽ(Food Chains) ജൈവആവർധനം( biomagnification) സംഭവിക്കുന്നതും നമ്മുടെ ആരോഗ്യത്തിനും പ്രകൃതിക്കും ഗുരുതരമായ ദോഷഫലങ്ങൾ ഉളവാക്കുന്നതുമായ കാർബണിക സംയുക്തങ്ങളെന്ന്( Organic Compounds) ഇവയെ നിർവ്വചിക്കാം.
കരാർ
കരാറിൽ ഭാഗഭാക്കാനുള്ള ആദ്യ നടപടി സ്റ്റോക്‌ഹോം കൺവെൻഷനിൽ 'പാർട്ടി'യാവാൻ സ്വമേധയാ തയ്യാറായിക്കൊണ്ടുള്ള പ്രസ്താവനയിൽ ഒപ്പ് വയ്ക്കലാണ്.
തുടർന്ന്  സ്റ്റോക്‌ഹോം കൺവെൻഷന് ആ രാജ്യത്ത് അംഗീകാരം ലഭിക്കുന്നതോടെ 'പാർട്ടി' എന്ന പദവി ലഭിക്കുന്നു.
2001 മെയ് 23 ന് കരാറിൽ വിവിധരാജ്യങ്ങൾ   ഒപ്പ് വയ്ക്കാനാരംഭിച്ചെങ്കിലും 2004 മെയ് 17-നാണ് പ്രാബല്യത്തിലായത്.
ആ സമയത്ത് 146 രാജ്യങ്ങൾ 'പാർട്ടികൾ(parties)' എന്ന നിലയിലും 152 ഒപ്പ് വച്ചവരെന്നനിലയ്ക്കും  (Signatories) സ്റ്റോക്‌ഹോം കൺവെൻഷനിൽ പങ്കാളികളായിരുന്നു .
2005-ലാണ് ഇന്ത്യൻ പാർലമെന്റ് സ്റ്റോക്‌ഹോം കൺവെൻഷനിൽ 'പാർട്ടി'യാവാൻ രാജ്യത്തിന് അനുമതി നൽകുന്നത്.
തുടർന്ന് 2006 ഏപ്രിൽ 13  കരാർ ഇന്ത്യയിലും പ്രാബല്യത്തിലായി.
അവലംബം ↑ {{ cite news }} : | access-date= requires | url= ( help ) ; External link in | title= ( help ) ↑ {{ cite news }} : | access-date= requires | url= ( help ) ; External link in | title= ( help ) ↑ {{ cite news }} : | access-date= requires | url= ( help ) ; External link in | title= ( help ) ↑ {{ cite news }} : | access-date= requires | url= ( help ) ; Check date values in: | accessdate= ( help ) ; External link in | title= ( help ) ↑ {{ cite news }} : | access-date= requires | url= ( help ) ; Check date values in: | accessdate= ( help ) ; External link in | title= ( help ) ↑ {{ cite news }} : | access-date= requires | url= ( help ) ; Check date values in: | accessdate= ( help ) ; External link in | title= ( help ) ↑ {{ cite news }} : | access-date= requires | url= ( help ) ; Check date values in: | accessdate= ( help ) ; External link in | title= ( help )
സ്‌റ്റോറ ആൽവേർട്ട ഇംഗ്ലീഷ് വിലാസം https://ml.wikipedia.org/wiki/Agricultural_Landscape_of_Southern_%C3%96land ഇംഗ്ലീഷ് വിലാസം https://ml.wikipedia.org/wiki/Stora_Alvaret
സ്‌റ്റോറ ആൽവേർട്ട എന്ന പേരിലും അറിയപ്പെടുന്ന സ്വീഡനിലെ ഒരു പ്രദേശം ആണ് അഗ്രികൾച്ചറൽ ലാൻഡ്‌സ്‌കേപ്പ് ഓഫ് സൗത്തേൺ ഒലാൻഡ് .
ചുണ്ണാമ്പുകല്ല്‌ നിറഞ്ഞ ഇവിടെ മണ്ണിന്റെ ക്ഷാരാംശ നില കാരണം അനവധി അപൂർവ സസ്യങ്ങൾ വളരുന്നുണ്ട് .
ഇത് 2000 മുതൽ ഒരു യുനെസ്കോ ലോകപൈതൃക സ്ഥലമാണ് .
ഇവിടത്തെ ചരിത്രവും , ആവാസ വ്യവസ്ഥയുടെ പ്രതേകതയും ആണ് ഇത് പട്ടികയിൽ ഇടം പിടിക്കാൻ കാരണം.
അവലംബം പുറത്തേക്കുള്ള കണ്ണികൾ ചിത്രശാല
സ്‍കൗട്ട്‌ പ്രസ്ഥാനം
സ്കൗട്ടിംഗ് പ്രസ്ഥാനം, സ്കൗട്ടിംഗ് അല്ലെങ്കിൽ സ്കൗട്ട്സ് എന്നും അറിയപ്പെടുന്നു, യുവാക്കൾക്ക് വേണ്ടിയുള്ള ഒരു സ്വമേധയാ രാഷ്ട്രീയേതര വിദ്യാഭ്യാസ പ്രസ്ഥാനമാണ്.
അതിന് ഒരു രാഷ്ട്രനേതാക്കളോടും ചില രാജ്യങ്ങളിൽ ഒരു ദൈവത്തോടുമുള്ള സത്യപ്രതിജ്ഞ ആവശ്യമാണെങ്കിലും, അതിന്റെ സ്ഥാപകനായ ലോർഡ് ബാഡൻ-പവലിന്റെ തത്ത്വങ്ങൾക്ക് അനുസൃതമായി ലിംഗഭേദം, വംശം അല്ലെങ്കിൽ ഉത്ഭവം വ്യത്യാസമില്ലാതെ അംഗത്വം അനുവദിക്കുന്നു.
സ്കൗട്ട് മൂവ്‌മെന്റിന്റെ ഉദ്ദേശ്യം, വ്യക്തികൾ, ഉത്തരവാദിത്തമുള്ള പൗരന്മാർ, അവരുടെ പ്രാദേശിക, ദേശീയ, അന്തർദേശീയ സമൂഹങ്ങളിലെ അംഗങ്ങൾ എന്നീ നിലകളിൽ യുവാക്കളുടെ പൂർണ്ണമായ ശാരീരികവും ബൗദ്ധികവും വൈകാരികവും സാമൂഹികവും ആത്മീയവുമായ കഴിവുകൾ നേടിയെടുക്കുന്നതിനുള്ള സംഭാവനയാണ്.
ഇരുപതാം നൂറ്റാണ്ടിന്റെ ആദ്യ പകുതിയിൽ, ആൺകുട്ടികൾക്കുള്ള മൂന്ന് പ്രധാന പ്രായ വിഭാഗങ്ങളെ ഉൾക്കൊള്ളുന്നതിനായി ഈ പ്രസ്ഥാനം വളർന്നു: കബ് സ്കൗട്ട്, ബോയ് സ്കൗട്ട്, റോവർ സ്കൗട്ട്.
1910 -ൽ, പെൺകുട്ടികൾക്കായുള്ള മൂന്ന് പ്രധാന പ്രായ വിഭാഗങ്ങൾ ഉൾക്കൊള്ളുന്ന ഗേൾ ഗൈഡുകൾ സൃഷ്ടിക്കപ്പെട്ടു: ബ്രൗണി ഗൈഡ്, ഗേൾ ഗൈഡ്, ഗേൾ സ്കൗട്ട്, റേഞ്ചർ ഗൈഡ്.
ലോകമെമ്പാടുമുള്ള നിരവധി യുവജന സംഘടനകളിൽ ഒന്നാണിത്.
സ്കൗട്ട് സ്കാർഫ് ദിനം
ഓഗസ്റ്റ് 1 ന്  ലോക സ്കൗട്ട് സ്കാർഫ് ദിനം ആഘോഷിക്കുന്നു.
ഈ ദിവസത്തിൽ എല്ലാ സജീവ, മുൻകാല സ്കൗട്ട് അംഗങ്ങളും പൊതുസ്ഥലത്ത് മഞ്ഞ സ്കാർഫ് ധരിച്ച് അവരുടെ സ്കൗട്ട് അഭിമാനം പ്രകടിപ്പിക്കുന്നു.
സ്‌മോൾ സാറ്റലൈറ് ലോഞ്ച് വെഹിക്കിൾ എസ്.എസ്.എൽ.വി. വിക്ഷേപണം
സ്മോൾ സാറ്റലൈറ്റ് ലോഞ്ച് വെഹിക്കിൾ (എസ്.എസ്.എൽ.വി) 500 kg (1,100 lb) പേലോഡ് ശേഷിയുള്ള ഇസ്രോ വികസിപ്പിച്ച ഒരു സ്‌മോൾ-ലിഫ്റ്റ് ലോഞ്ച് വെഹിക്കിൾ ആണ്.
കുറഞ്ഞ ഇൻഫ്രാസ്ട്രക്ചർ ആവശ്യകതകൾക്ക് കീഴിൽ ലോഞ്ച്-ഓൺ-ഡിമാൻഡ് ഫ്ലെക്സിബിലിറ്റി ഉപയോഗിച്ച് കുറഞ്ഞ ചെലവും കുറഞ്ഞ ടേൺറൗണ്ട് സമയവും കണക്കിലെടുത്താണ് എസ്.എസ്.എൽ.വി നിർമ്മിച്ചിരിക്കുന്നത്.
500 കിലോഗ്രാം വരെ ഭാരമുള്ള ഉപഗ്രഹങ്ങൾ ലോഞ്ച് ഓൺ ഡിമാൻഡ് അടിസ്ഥാനത്തിൽ ഭൂമിയുടെ ഭ്രമണപഥത്തിലേക്ക് വിക്ഷേപിക്കാൻ എസ്.എസ്.എൽ.വിക്ക് കഴിയും.
34 മീറ്റർ ഉയരവും 2 മീറ്റർ വ്യാസവും 120 ടൺ ഭാരവുമുള്ള റോക്കറ്റാണ്.
മൂന്ന് സോളിഡ് പ്രൊപ്പൽഷൻ ഘട്ടങ്ങളും ഒരു വെലോസിറ്റി ടെർമിനൽ മൊഡ്യൂളുകൾക്കുമൊക്കെ ശേഷമാണ് റോക്കറ്റിന്റെ നിർമാണം പൂർത്തിയായത്.
ഏകദേശം 30 കോടി രൂപ മാത്രം നിർമാണ ചെലവുള്ള എസ്.എസ്.എൽ.വി വിക്ഷേപണത്തിനായി തയാറാക്കാൻ ദിവസങ്ങൾ മതി.
ലോ എർത്ത് ഓർബിറ്റിലേക്ക് (താഴ്ന്ന ഭ്രമണപഥം) 500 കിലോഗ്രാം വരെയുള്ള ഉപഗ്രഹങ്ങൾ വിക്ഷേപിക്കാനാണ് എസ്എസ്എൽവി ഉപയോഗിക്കുന്നത്.
ഒന്നിലധികം ഉപഗ്രഹങ്ങൾ ഒരേ സമയം ഉൾക്കൊള്ളിക്കാവുന്നതിനാൽ വിക്ഷേപണച്ചെലവിൽ ഗണ്യമായ കുറവുണ്ടാകുന്നു.
എസ്.എസ്.എൽ.വി പൂർണമായും ഖര ഇന്ധനമാണ് ഉപയോഗിക്കുന്നത്.
മൂന്ന് ഘട്ടങ്ങളാണ് ഈ റോക്കറ്റിനുള്ളത്.
ഹൈഡ്രോക്‌സിൽ-ടെർമിനേറ്റഡ് പോളിബ്യൂട്ടാഡീൻ ആണ് ഈ ഘര ഇന്ധനം.
മൂന്ന് ഘട്ടങ്ങൾക്ക് പുറമേ ഉപഗ്രഹങ്ങൾ സ്ഥാപിക്കുന്ന പീഠത്തിന്റെ അടിയിൽ ദ്രവീകൃത ഇന്ധനമുപയോഗിക്കുന്ന ഒരു പ്രവേഗ നിയന്ത്രണ സംവിധാനം കൂടിയുണ്ട്.
അവലംബം ↑ ↑ Gunter's space page: SSLV ↑
സ്‌റ്റേസി അബ്രാംസ്
അമേരിക്കൻ രാഷ്ട്രീയ പ്രവർത്തകയും, അഭിഭാഷകയും, നോവൽ രചയിതാവുമാണ് സ്‌റ്റേസി അബ്രാംസ് .
(ജനനം: ഡിസംബർ 9, 1973).
ജോർജിയയിലെ ജനപ്രതിനിധി സഭയിലേക്ക്‌ 2011 ൽ തെരഞ്ഞെടുക്കപ്പെട്ട ഡെമോക്രാറ്റിക് പ്രതിനിധിയാണിവർ.
2018 ൽ ജോർജിയ സംസ്ഥാനത്ത് നടന്ന ഇടക്കാല തിരഞ്ഞെടുപ്പിൽ ഡെമോക്രാറ്റിക് പാർട്ടിയുടെ ഗവർണർ സ്ഥാനാർത്ഥിയായി മത്സരിച്ചു.
അമേരിക്കയിൽ ആദ്യമായി ഒരു കറുത്ത വർഗക്കാരി ഗവർണർ സ്ഥാനാർത്ഥിയായി മത്സരിക്കുന്നത് സ്‌റ്റേസി അബ്രാംസിന്റെ സ്ഥാനാർത്ഥിത്വത്തിലൂടെയാണ്.
1973 ഡിസംബർ 9നു മാഡിസണിൽ റോബർട്ട് കരോലിൻ അബ്രാംസ് ദമ്പതികളുടെ ആറ്മക്കളിൽ ഒരാളായിട്ടാണ്‌ സ്‌റ്റേസിയുടെ ജനനം.
അവലംബം ↑ ചരിത്രമെഴുതി സ്‌റ്റേസി അബ്രാംസ്| http://www.keralakaumudi.com/news/edit/feature/donald-trump-10630
സ്‌വിനോയ്, കാസ്പിയൻ കടൽ
സ്‌വിനോയ് ദ്വീപ് അല്ലെങ്കിൽ സൻഗി-മുഗൻ ദ്വീപ് ( Azerbaijani : Səngi Muğan അസർബൈജാന്റെ അധീനതയിലുള്ള കാസ്പിയൻ കടലിലെ ഒരു ദ്വീപ് ആണ്.
മുൻ സോവിയറ്റ് റിപ്പബ്ലിക്കും ഇപ്പോഴത്തെ സ്വതന്ത്ര രാജ്യവുമായ അസർബൈജാന്റെ തലസ്ഥാനമായ ബാക്കുവിന്റെ തെക്കുഭാഗത്തു കിടക്കുന്നു.
അസർബൈജാന്റെ തലസ്ഥാനമായ ബാക്കുവിന്റെ തെക്കുഭാഗത്തു കിടക്കുന്ന ഈ ദ്വീപ് ബാക്കു ഉപദ്വീപിനു 16 കിലോമീറ്റർ ദൂരെയാണ് കിടക്കുന്നത്.
സ്‌വിനോയ് ദ്വീപ് 1 കിലോമീറ്റർ നീളവും 0.6 കിലോമീറ്റർ വീതിയുമുള്ളതാണ്.
ബാക്കുവിൽനിന്നും അകലെക്കിടക്കുന്നുവെങ്കിലും ബാക്കു ഉപദ്വീപിന്റെ ഭാഗമായാണിതിനെ കണക്കാക്കുന്നത്.
സ്വിനോയ് ദ്വീപിൽ ജലമലിനീകരണത്തോത് കണക്കാക്കാനുള്ള ഒരു ഓട്ടോമാറ്റിക് കേന്ദ്രം ആണു സജ്ജമാക്കിയിരിക്കുന്നത്.
1669ൽ സ്റ്റെങ്ക റാസിന്റെ കൊസ്സാക്കുകൾ പേർഷ്യയിലെ സഫാവിദ് ഷാ ആയിരുന്ന സുലൈമാൻ 1 ന്റെ കപ്പൽവ്യൂഹത്തെ ഇവിടെവച്ച് തകർത്തുകളഞ്ഞു.
സ്‌ലിപ് (ക്രിക്കറ്റ്) പരമ്പരാഗത സ്ഥാനങ്ങളിൽ നിലകൊള്ളുന്ന ഓസ്ട്രേലിയൻ ടീമിന്റെ സ്‌ലിപ്പുകളും വിക്കറ്റ്കീപ്പറും
ക്രിക്കറ്റിൽ പൊതുവെ ഉപയോഗിക്കുന്ന ഒരു ഫീൽഡിങ് സ്ഥാനമാണ് സ്‌ലിപ് .
ബാറ്റ്സ്മാന്റെ പിന്നിലായി ഫീൽഡിന്റെ ഓഫ്സൈഡിലാണ് സ്‌ലിപ് ഫീൽഡർമാർ നിലയുറപ്പിക്കുന്നത്.
ബാറ്റിന്റെ വശങ്ങളിൽ തട്ടി വിക്കറ്റ് കീപ്പറിന്റെ പരിധിക്കുപുറത്തുപോകുന്ന പന്തുകൾ പിടിയിലൊതുക്കുക എന്ന ഉദ്ദേശത്തോടെയാണ് പൊതുവെ സ്‌ലിപ് ഫീൽഡർമാർ നിയോഗിക്കപ്പെടുന്നത്.
സാധാരണയായി രണ്ടോ, മൂന്നോ സ്‌ലിപ്പുകളെയാണ് ടീമുകൾ നിയോഗിക്കാറുള്ളത്.
വിക്കറ്റ് കീപ്പറിന്റെ സമീപത്തുനിന്ന് അകന്നുനിൽക്കുന്നതിന് അനുസരിച്ച് സ്‌ലിപ്പുകൾ, ഒന്നാം സ്‌ലിപ്, രണ്ടാം സ്‌ലിപ്, മൂന്നാം സ്‌ലിപ് എന്നിങ്ങനെയാണ് അറിയപ്പെടുന്നത്.
ബൗളറിന്റെ വേഗതയനുസരിച്ചാണ് സ്‌ലിപ്പുകളുടെ സ്ഥാനവും നിശ്ചയിക്കപ്പെടാറുള്ളത്.
ഫാസ്റ്റ് ബൗളർമാർ പന്തെറിയുമ്പോൾ പിറകിലേക്ക് മാറിയും, സ്പിൻ ബൗളർമാർ പന്തെറിയുമ്പോൾ വിക്കറ്റിന്റെ സമീപത്തേക്ക് കൂടുതൽ അടുത്തുമാണ് സ്‌ലിപ്പുകൾ സാധാരണയായി നിലകൊള്ളുന്നത്.
സാധാരണയായി മികച്ച ഡൈവിങ് ശേഷിയും, വേഗതയും, പ്രതികരണശേഷിയുമുള്ള ഏറ്റവും മികച്ച ഫീൽഡർമാരെയാണ് സ്‌ലിപ് സ്ഥാനങ്ങളിൽ നിയോഗിക്കാറുള്ളത്.
ഓഫ് സിദ്ധാന്തം ക്രിക്കറ്റിൽ സ്‌ലിപ്, ലെഗ് സ്‌ലിപ്, ഗള്ളി, വിക്കറ്റ് കീപ്പർ എന്നിവരുടെ സാധാരണ സ്ഥാനം സൂചിപ്പിക്കുന്ന ഡയഗ്രം
ബാറ്റ്സ്മാന്റെ ബാറ്റിന്റെ വക്കുകളിൽ പന്ത് കൊള്ളിച്ച് വിക്കറ്റിന്റെ പിറകിൽ വിക്കറ്റ് കീപ്പർ , സ്‌ലിപ് എന്നീ സ്ഥാനങ്ങളിൽ ക്യാച്ച് നേടി പുറത്താക്കാൻ ശ്രമിക്കുന്നത് ക്രിക്കറ്റിൽ സർവസാധാരണമായി ഉപയോഗിക്കുന്ന ഒരു ഫീൽഡിങ് നയമാണ്.
അതിനായി ബാറ്റ്സ്മാന്റെ ഓഫ് സൈഡിൽ, ബാറ്റ്സ്മാന്റെ ശരീരത്തിൽനിന്ന് കൂടുതൽ ദൂരെയായി പന്തെറിയാൻ ബൗളർമാർ ശ്രമിക്കുന്നു.
അതിനാൽ ഔട്ട്സ്വിങ് പന്തുകളും, ലെഗ് കട്ടറുകളും, ലെഗ് സ്പിന്നും എറിയുന്ന ബൗളർമാർ കൂടുതൽ സ്‌ലിപ്  ഫീൽഡർമാരെ ഉപയോഗിക്കാറുണ്ട്.
2004ൽ വെസ്റ്റ് ഇൻഡീസിനെതിരായ ടെസ്റ്റ് മത്സരത്തിൽ ഇംഗ്ലണ്ട് 7 സ്‌ലിപ്പുകളെ ഒരേസമയം ഉപയോഗിച്ചു, 2001ൽ ഓസ്ട്രേലിയ സിംബാബ്‌വെക്കെതിരെ നടന്ന ഏകദിന മത്സരത്തിൽ 9 സ്‌ലിപ്പുകളെ ഉപയോഗിച്ച് റെക്കോഡ് സൃഷ്ടിച്ചു.
വിക്കറ്റ് കീപ്പറും ബൗളറുമൊഴികെയുള്ള എല്ലാ ഫീൽഡർമാരും സ്‌ലിപ് സ്ഥാനങ്ങളിലാണ് ആ സമയത്ത് നിലകൊണ്ടത്.
ലെഗ് സ്‌ലിപ്
ഓഫ്സൈഡ് സ്‌ലിപ്പുകൾക്ക് തത്തുല്യമായ അകലത്തിൽ ബാറ്റ്മാന്റെ ഓൺസൈഡിൽ (ലെഗ്സൈഡ്) നിലകൊള്ളുന്ന ഫീൽഡർമാരെയാണ് ലെഗ് സ്‌ലിപ് എന്ന് വിളിക്കുന്നത്.
ഓഫ്സൈഡ് സ്‌ലിപ്പുകളെപ്പോലെ അത്ര സർവ്വസാധാരണമായി ഈ സ്ഥാനം ഉപയോഗിക്കാറില്ല.
ഒരേ സമയം രണ്ടിലധികം ലെഗ് സ്‌ലിപ്പുകൾ അനുവദനീയമല്ല.
രണ്ട് ലെഗ് സ്‌ലിപ്പുകളെ ഉപയോഗിക്കുന്നതുതന്നെ അന്താരാഷ്ട്ര ക്രിക്കറ്റിൽ അപൂർവങ്ങളിൽ അപൂർവമാണ്.
കൂത്താമ്പുള്ളി , കരിമ്പുഴ പ്രദേശങ്ങളിലെ നൈത്ത് കാരുടെ പരദേവതയാണ് സൗഡേശ്വരി അഥവാ സൗഡാംബിക.
തിരുവില്വാമല, കരിമ്പുഴ എന്നിവിടങ്ങളിൽ ഇവരുടെ കോവിലുകൾ ഉണ്ട് .
കർണ്ണാടക ദേശത്തുനിന്ന് വസ്ത്രനിർമ്മാണത്തിനായി കൊണ്ടുവരപ്പെട്ടവർ എന്ന് കരുതപ്പെടുന്ന ഇവരുടെ ഭാഷ കന്നഡ ആണ്.
മഞ്ഞൾ നീരാട്ട്
കുത്താമ്പുള്ളി ദൈവപൂജയോട് അനുബന്ധിച്ച് നടക്കുന്ന ഒരു വിശേഷ ആചാരമാണു മഞ്ഞൾ നീരാട്ട്.
പൊതുവേ വ്യാഴാഴ്ചയാണു ഇത് നടത്താറ്, അന്നേ ദിവസം സൗഡേശ്വരി ദേവി സിംഹവാഹനത്തിലേറി ഗ്രാമം വലം വെക്കുകയും ഗ്രാമവാസികൾ (പൊതുവേ യുവാക്കൾ) പരസ്പരം മഞ്ഞൾ വെള്ളം അങ്ങോട്ടും ഇങ്ങോട്ടും ഒഴിച്ച് തങ്ങളുടെ കരുതൽ അറിയിക്കുകയും ചെയ്യുന്ന ഒരു വിനോദം കൂടിയാണു ഈ ചടങ്ങ്.
ഉത്സവം ↑ https://goo.gl/maps/HqKRNDTsWhRNj3nr9 ↑ https://www.facebook.com/mypicsrays/photos/%E0%B4%AE%E0%B4%9E%E0%B5%BE-%E0%B4%A8%E0%B5%80%E0%B4%B0%E0%B4%BE%E0%B4%9F%E0%B5%8D%E0%B4%9F%E0%B5%8D-%E0%B4%95%E0%B5%81%E0%B4%A4%E0%B5%8D%E0%B4%A4%E0%B4%BE%E0%B4%AE%E0%B5%8D%E0%B4%AA%E0%B5%81%E0%B4%B3%E0%B5%8D%E0%B4%B3%E0%B4%BF-%E0%B4%A6%E0%B5%88%E0%B4%B5%E0%B4%AA%E0%B5%82%E0%B4%9C%E0%B4%AF%E0%B5%8B%E0%B4%9F%E0%B5%8D-%E0%B4%85%E0%B4%A8%E0%B5%81%E0%B4%AC%E0%B4%A8%E0%B5%8D%E0%B4%A7%E0%B4%BF%E0%B4%9A%E0%B5%8D%E0%B4%9A%E0%B5%8D-%E0%B4%A8%E0%B4%9F%E0%B4%95%E0%B5%8D%E0%B4%95%E0%B5%81%E0%B4%A8%E0%B5%8D%E0%B4%A8-%E0%B4%92%E0%B4%B0%E0%B5%81-%E0%B4%B5%E0%B4%BF%E0%B4%B6%E0%B5%87%E0%B4%B7-%E0%B4%86%E0%B4%9A%E0%B4%BE%E0%B4%B0%E0%B4%AE%E0%B4%BE%E0%B4%A3%E0%B5%81/2159706477601563/
സ്‌റ്റീഫനാ വെലിസാർ ടീയോദോറിയാനു ഇംഗ്ലീഷ് വിലാസം https://ml.wikipedia.org/wiki/%C8%98tefana_Velisar_Teodoreanu
റൊമാനിയൻ നോവലിസ്റ്റും കവയിത്രിയും പരിഭാഷകയും ആണ് സ്‌റ്റീഫനാ വെലിസാർ ടീയോദോറിയാനു .
ഭർത്താവായ ലോണെൽ ടീയോദോറിയാനു വിന്റെ നിർബന്ധം കൊണ്ട് എഴുത്തു തുടങ്ങിയ ഇവർ ജീവിച്ചിരുന്ന രണ്ടാം ലോക മഹായുദ്ധത്തിന്റെ മറ്റൊരു വീക്ഷണം ആണ് എഴുത്തിൽ നിലനിർത്തിയിരുന്നത്.
ഭർത്താവിനെ പോലെ തന്നെ അവരും ഒരു തികഞ്ഞ കമ്മ്യൂണിസ്റ്റ് വിരുദ്ധ ആയിരുന്നു .
Ștefana and Ionel Teodoreanu in 1931.
Drawing by Ștefan Dimitrescu നോവലുകൾ
രണ്ടാം ലോക മഹായുദ്ധത്തെ മുൻനിർത്തി ഉള്ള ഉള്ള ഇവരുടെ നോവലുകൾ ശ്രദ്ധേയം ആണ് .
സ്ത്രീ പക്ഷ ചായ്‌വുള്ളവ ആയിരുന്നു ഇവരുടെ കൃതികൾ മിക്കതും.
ടാഗോർ , ടോൾസ്റ്റോയ് എന്നിവരുടെ കൃതികൾ വായിച്ചിരുന്ന ഇവർ അവരുടെ ആശയങ്ങൾ തന്റെ കൃതികളിൽ പ്രതിഫലിപ്പിച്ചിരുന്നു .
അവലംബം Bianca Burța-Cernat, Fotografie de grup cu scriitoare uitate: proza feminina interbelică .
Bucharest: Cartea Românească , 2011.
ISBN 978-973-23-2946-7 Ion Lazu , Odiseea plăcilor memoriale .
Bucharest: Editura Biblioteca Bucureștilor, 2012.
ISBN 978-606-8337-37-1 Lucian Nastasă, Intimitatea amfiteatrelor.
Ipostaze din viața privată a universitarilor "literari" (1864–1948) .
Cluj-Napoca: Editura Limes, 2010.
ISBN 978-973-726-469-5 Constantin Ostap, "Cu gândul la 'Teodoreni'..."
, in Dacia Literară , Nr. 3–4/2012, pp. 53–57.
Elena Panait, "'Retro-Modernism' in Viața cea de toate zilele by Ștefana Velisar Teodoreanu", in Cultural Intertexts , Vol.
4, 2015, pp. 115–126.
സ്‌റ്റൊയൻക മുറ്റഫോവ ഇംഗ്ലീഷ് വിലാസം https://ml.wikipedia.org/wiki/Stoyanka_Mutafova
പ്രമുഖ ബൾഗേറിയൻ നാടക, ചലച്ചിത്ര നടിയാണ് സ്‌റ്റൊയൻക മുറ്റഫോവ ( English : Stoyanka Mutafova (née Stoyana-Maria Konstantinova Mutafova; ബൾഗേറിയൻ : Стояна-Мария Константинова Мутафова ; 
അവരുടെ ഔദ്യോഗിക ജീവിതത്തിനിടെ, 53ൽ അധികം നാടകങ്ങളിലും 25 സിനിമകളിലും അഭിനയിച്ചിട്ടുണ്ട്.
ബൾഗേറിയൻ കോമഡിയുടെ രാജ്ഞി എന്ന അപരനാമത്തിൽ അറിയപ്പെടുന്ന സ്റ്റൊയൻക ഒരു നടിയെന്ന നിലയിൽ ഏറ്റവും കൂടുതൽ കാലം ഔദ്യോഗിക രംഗത്ത് സജീവമായതിന് ഗ്വിന്നസ് ബുക്ക് ഓഫ് വേൾഡ് റെക്കോഡിൽ പരിഗണിക്കപ്പെട്ടിരുന്നു .
2016ൽ  94ാം വയസ്സിലും അമേരിക്ക , കാനഡ , നെതർലാൻഡ്‌സ് , സ്വിറ്റ്‌സർലൻഡ് , ബ്രിട്ടൻ , ജർമ്മനി എന്നി രാജ്യങ്ങളിലെ പ്രധാന നഗരങ്ങളിൽ നാടക തിയേറ്ററുകളിൽ പര്യടനം നടത്തിയിരുന്നു.
1922 ഫെബ്രുവരി രണ്ടിന് ബൾഗേറിയയിലെ സോഫിയയിൽ ജനിച്ചു.
ക്ലാസിക്കൽ ഫിലോസഫിയിൽ സോഫിയ സർവ്വകലാശാലയിൽ നിന്ന് ബിരുദം നേടി.
പിന്നീട്, ബൾഗേറിയയിൽ നിന്നും പ്രാഗിൽ നിന്നും നടന കലയിൽ പഠനം നടത്തി.
1949 മുതൽ 1956 വരെ ഇവാൻ വാസോസ് നാഷണൽ തിയേറ്ററിൽ നിരവധി നാടകങ്ങളിൽ അഭിനയിച്ചു.
സ്‌റ്റൊയൻക സഹ സ്ഥാപകയായ അലെകോ കോൺസ്റ്റാന്റിനോവ് തിയേറ്ററിൽ 1957 മുതൽ 1991 വരെ അരങ്ങേറ്റം നടത്തി.
2005ൽ, ദി ആസ്‌ട്രോനോട്ട്‌സ് എന്ന നാടകത്തിൽ പ്രമുഖ ബൾഗേറിയൻ നടനായ ജോർജി കലോയൻച്ചേവിനൊപ്പം അഭിനിയിച്ചു.
സിനിമകൾ Tochka parva (1956) Lyubimetz 13 (1958) Spetzialist po vsichko (1962) as the Hairdresser Dzhesi Dzeyms sreshtu Lokum Shekerov (1966) as Lokum's wife The Tied Up Balloon (1967) Byalata staya (1968) as Rina's Mother L'amante di Gramigna (1969) Whale (1970) as Grandma Stoyna Ezop (1970) as Casandra Byagstvo v Ropotamo (1973) ....
Gypsy Nako, Dako and Tsako (1974) Temnata Koria (1977) Toplo (1978) Patilansko tsarstvo (1980) Bash maystorat nachalnik (1983) Naslednicata (1984) Bronzoviyat klyuch (1984) as Samsarova Federatziya na dinastronavtite (1984) - TV Series Pantudi (1993) Golemite igri (1999) ....
Moni's Grandma Stakleni topcheta (1999) ....
Albena's Mother Rapsodiya v byalo (2002) ....
Old lady Sofia Residents in Excess (2011-2016) - TV Series അവലംബം
സ്റ്റീവൻ മിൽഹൌസർ
സ്റ്റീവൻ മിൽഹൌസർ (ജനനം : ആഗസ്റ്റ് 3, 1943) ഒരു അമേരിക്കൻ നോവലിസ്റ്റും ചെറുകഥാകൃത്തുമാണ്.
അദ്ദേഹത്തിൻറെ നോവലായ Martin Dressler ന് 1997 ലെ ഫിക്ഷൻ കൃതികൾക്കുള്ള പുലിറ്റ്സർ പുരസ്കാരം ലഭിച്ചിരുന്നു.
പുരസ്കാരത്തിൽ നിന്നുള്ള പണം ഉപയോഗിച്ച് അദ്ദേഹത്തിൻറെ പഴയ പുസ്തകങ്ങൾ പ്രസിദ്ധീകരിക്കാനും സാധിച്ചിരുന്നു.
മിൽഹൌസർ ജനിച്ചത് ന്യൂയോർക്ക് നഗരത്തിലും വളർന്നത് കണക്റ്റിക്കട്ടിലുമായിരുന്നു .
1965 ൽ കോളമ്പിയ യൂണിവേഴ്സിറ്റിയിൽനിന്ന് ബി.എ. ബിരുദം നേടി.
അതിനുശേഷം ബ്രൌൺ യൂണിവേഴ്സിറ്റിയിൽ നിന്ന് ഇംഗ്ലീഷിൽ ഒരു ഡോക്ടറേറ്റ് നേടി.
അവാർഡുകളും ബഹുമതികളും 2012 The Story Prize , We Others 1997 Pulitzer Prize for Fiction , Martin Dressler പ്രസിദ്ധീകരിച്ച രചനകൾ Edwin Mullhouse (1972) ISBN 0-679-76652-9 Portrait of a Romantic (1977) ISBN 0-671-63089-X In the Penny Arcade (1986) ISBN 1-56478-182-8 From the Realm of Morpheus (1986) ISBN 0-688-06501-5 The Barnum Museum (1990) ISBN 1-56478-179-8 Little Kingdoms (1993) ISBN 0-375-70143-5 Martin Dressler: The Tale of an American Dreamer (1996) ISBN 0-517-70319-X The Knife Thrower (1998) ISBN 0-679-78163-3 Enchanted Night (1999) ISBN 0-375-70696-8 The King in the Tree (2003) ISBN 0-375-41540-8 Dangerous Laughter: Thirteen Stories (2008) ISBN 0-307-26756-3 We Others: New and Selected Stories (2011) ISBN 0-307-59590-0 Voices in the Night (Alfred A. Knopf, April 2015) വിമർശനം Understanding Steven Millhauser (Understanding Contemporary American Fiction) , by Earl G. Ingersoll.
University of South Carolina Press, 2014 ISBN 1611173086 Steven Millhauser : la précision de l'impossible , by Marc Chénetier.
Paris: Belin, 2013 ISSN 1275-0018 അവലംബം
സ്റ്റുട്ട്ഗാർട്ട് ഇംഗ്ലീഷ് വിലാസം https://ml.wikipedia.org/wiki/Stuttgart
ദക്ഷിണ ജർമ്മനിയിലെ ഒരു പ്രധാന നഗരമാണ് സ്റ്റുട്ട്ഗാർട്ട് .
ജർമ്മനിയിലെ മൂന്നാമത്തെ വലിയ സംസ്ഥാനമായ ബാഡൻ-വ്യൂർട്ടംബർഗിന്റെ തലസ്ഥാനവും വലിയ നഗരവുമാണ് സ്റ്റുട്ട്ഗാർട്ട്.
നെക്കാർ നദീതീരത്ത് സ്റ്റുട്ട്ഗാർട്ട് കൌൾഡ്രൺ എന്നറിയപ്പെടുന്ന ഫലഭൂയിഷ്ഠമായ താഴ്വരയിൽ ആണ് സ്റ്റുട്ട്ഗാർട്ട് സ്ഥിതി ചെയ്യുന്നത്.
സ്വാബിയൻ ആൽബ്സ്, ബ്ലാക്ക് ഫോറസ്റ്റ് എന്നീ മലനിരകൾ സമീപത്തു സ്ഥിതി ചെയ്യുന്നു.
നഗരത്തിന്റെ ജനസംഖ്യ 609,219 ആണ്.
27 ലക്ഷം ജനങ്ങൾ നഗരത്തിന്റെ ഭരണ പ്രദേശത്തും 53 ലക്ഷം പേർ മെട്രോപ്പോളിറ്റൻ പ്രദേശത്തും വസിക്കുന്നു.
ജർമ്മനിയിലെ ആറാമത്തെ വലിയ നഗരവും നാലാമത്തെ വലിയ മെട്രോപ്പോളിറ്റൻ പ്രദേശവുമാണ് സ്റ്റുട്ട്ഗാർട്ട്.
മൊത്ത ആഭ്യന്തര ഉത്പാദനത്തിൽ യൂറോപ്പിലെ മികച്ച 20 മെട്രോപ്പോളിറ്റൻ പ്രദേശങ്ങളിൽ ഒന്നാണ് സ്റ്റുട്ട്ഗാർട്ട്.
ജീവിതനിലവാരം അടിസ്ഥാനമാക്കി മെർസർ തയ്യാറാക്കിയ 2015 ലെ നഗരങ്ങളുടെ പട്ടികയിൽ സ്റ്റുട്ട്ഗാർട്ട് 21-ാം സ്ഥാനത്തായിരുന്നു.
മറ്റൊരു ഏജൻസിയുടെ പട്ടികയിൽ 24-ാം സ്ഥാനത്തും ഇടം പിടിച്ചു.
ഗ്ലോബലൈസേഷൻ ആന്റ് വേൾഡ് സിറ്റീസ് റിസർച്ച് നെറ്റ് വർക്ക് 2014 സർവേയിൽ ബീറ്റ്-സ്റ്റാറ്റസ് ലോക നഗരമായി സ്റ്റുട്ട്ഗാർട്ടിനെ ഉൾപ്പെടുത്തി.
ബി.സി. 6-ാം നൂറ്റാണ്ടു മുതൽ തന്നെ സ്റ്റുട്ട്ഗാർട്ട് ഒരു പ്രധാന കാർഷിക പ്രദേശമായിത്തീർന്നിട്ടുണ്ട്.
നെക്കാർ താഴ്വരയുടെ ഫലഭൂയിഷ്ടമായ മണ്ണ് പ്രയോജനപ്പെടുത്തി നിരവധി ജനവിഭാങ്ങൾ സ്റ്റുട്ട്ഗാർട്ടിലേക്കെത്തി.
83 എ.ഡി യിൽ റോമാ സാമ്രാജ്യം ഈ പ്രദേശം കീഴടക്കി ബാഡ് കാൻസ്റ്റാറ്റിനു അടുത്ത് ഒരു വലിയ കാസ്ട്രം നിർമ്മിച്ചു.
ഇത് നൂറ്റാണ്ടുകളായി സ്റ്റുട്ട്ഗാർട്ടിലെ ഏറ്റവും പ്രധാനപ്പെട്ട ഒരു വാണിജ്യകേന്ദ്രമാണ്.
സ്വാബിയൻ പ്രഭു 10-ാം നൂറ്റാണ്ടിൽ തന്റെ പടക്കുതിരകൾക്കായി സ്റ്റുട്ട്ഗാർട്ടിൽ ഒരു ഫാം ആരംഭിച്ചു.
കാൻസ്റ്റാറ്റ് കേന്ദ്രീകരിച്ച് നഗരം പതിയെ വളർന്നു.
1320-ൽ ഒരു ചാർട്ടറും നൽകി.
15-ാം നൂറ്റാണ്ടിൽ വ്യൂർട്ടംബർഗ് രാജാക്കന്മാർ സ്റ്റുട്ട്ഗാർട്ടിനെ തങ്ങളുടെ തലസ്ഥാനമാക്കി.
മുപ്പതുവർഷ യുദ്ധത്തിലും പ്ലേഗിലും രണ്ടാം ലോകമഹായുദ്ധത്തിലും തിരിച്ചടികൾ സംഭവിച്ചെങ്കിലും 1952 ആയപ്പോഴേക്കും നഗരം വളർച്ചയുടെ പാതയിൽ തിരിച്ചെത്തി.
ഇന്ന് യൂറോപ്പിലെ പ്രധാന സാമ്പത്തിക, വ്യവസായ, ടൂറിസം, പ്രസിദ്ധീകരണ കേന്ദ്രമാണ് സ്റ്റുട്ട്ഗാർട്ട്.
"യൂറോപ്പിന്റെ പുതു ഹൃദയം" (ജർമ്മൻ: "Das neue Herz Europas") എന്ന് സ്റ്റുട്ട്ഗാർട്ട് വിശേഷിപ്പിക്കപ്പെടുന്നു.
പോർഷെ , ബോഷ്, ഡൈമ്ലർ ( മെഴ്‌സിഡസ് ബെൻസ് ) തുടങ്ങി നിരവധി പ്രധാന കമ്പനികളുടെ ആസ്ഥാനമാണ് സ്റ്റുട്ട്ഗാർട്ട്.
സ്റ്റുട്ട്ഗാർട്ട് ഒരു ട്രാൻസ്പോർട്ട് ജംഗ്ഷനും ജർമ്മനിയിലെ ആറാമത്തെ ഏറ്റവും വലിയ വിമാനത്താവളവുമാണ്.
കുന്നുകളിലും താഴ്വരകളിലുമായി വ്യാപിച്ചു കിടക്കുന്ന സ്റ്റുട്ട്ഗാർട്ട് നഗരം മറ്റു ജർമ്മൻ പട്ടണങ്ങളിൽ നിന്നു ചില വ്യത്യസ്തതകൾ പുലർത്തുന്നു.
നഗരപ്രദേശത്ത് മുന്തിരിത്തോട്ടങ്ങളുള്ള ഒരേയൊരു പ്രധാന നഗരമാണ് സ്റ്റുട്ട്ഗാർട്ട്.
നഗരത്തിനുള്ളിലും പ്രാന്തപ്രദേശങ്ങളിലും വ്യാപിച്ചു കിടക്കുന്ന പാർക്കുകളും പൂന്തോട്ടങ്ങളും "വാഹനങ്ങളുടെ കളിതൊട്ടിൽ" എന്നു വിശേഷിപ്പിക്കുന്ന നഗരം സന്ദർശിക്കാനെത്തുന്നവരെ ആശ്ചര്യപ്പെടുത്തുന്നു.
നഗരത്തിന്റെ വിനോദസഞ്ചാര മുദ്രാവാക്യം "സ്റ്റുട്ട്ഗാർട്ട് കൂടുതൽ നൽകുന്നു" എന്നാണ്.
കുടിയേറ്റക്കാരുടെ എണ്ണം ദേശീയ ശരാശരിയിലും കൂടുതലുള്ള ഒരു നഗരമാണ് സ്റ്റുട്ട്ഗാർട്ട്.
ഡോർലിംഗ് കിന്റേഴ്സ്ലി തന്റെ അയ് വിറ്റ്നസ് ട്രാവൽ ഗൈഡ് റ്റു ജർമനി എന്ന പുസ്തകത്തിൽ, "സ്റ്റുട്ട്ഗാർട്ട് പട്ടണത്തിൽ മൂന്നിൽ ഒരാൾ വിദേശിയാണെന്നു" പരാമർശിക്കുന്നു.
സ്റ്റുട്ട്ഗാർട്ടിലെ ജനസംഖ്യയുടെ 40 ശതമാനവും, അഞ്ച് വയസ്സിനുതാഴെയുള്ള ജനസംഖ്യയുടെ 64 ശതമാനവും, കുടിയേറ്റ പശ്ചാത്തലമുള്ളവരാണ്.
കുതിര ഫാം (സ്റ്റഡ് ഫാം) എന്ന് അർത്ഥം വരുന്ന ആൾട്ട് ഹോഖ് ജർമ്മൻ (Althochdeutsch) പദമായ "സ്റ്റ്വൊട്ട്ഗാർട്ടൻ" (Stuotgarten) ൽ നിന്നാണ് സ്റ്റുട്ട്ഗാർട്ട് എന്ന പേർ വരുന്നത്.
സ്വാബിയൻ പ്രദേശത്തിന്റെ മദ്ധ്യഭാഗത്ത് സ്ഥിതി ചെയ്യുന്നതിനാൽ സ്വാബിയൻ മെട്രോപോളിസ് (Schwabenmetropole) എന്നൊരു വിളിപ്പേരും സ്റ്റുട്ട്ഗാർട്ടിനുണ്ട്.
ചരിത്രം സ്റ്റുട്ട്ഗാർട്ടിന്റെ ആദ്യത്തെ കോട്ട് ഓഫ് ആംസ്, 1286 സ്റ്റുട്ട്ഗാർട്ടിന്റെ ചിത്രം, മത്തിയാസ് മെരിയൻ, 1634 സ്റ്റുട്ട്ഗാർട്ടിന്റെ ചിത്രം, 1794 സ്റ്റുട്ട്ഗാർട്ടിന്റെ ഭൂപടം, 1888 സ്റ്റുട്ട്ഗാർട്ട് പ്രദേശത്തിന്റെ ഭൂപടം, 1888 അലക്സാണ്ടർ സ്റ്റ്രാസ്സയിൽ നിന്നുള്ള സ്റ്റുട്ട്ഗാർട്ടിന്റെ കാഴ്ച, 1895.
ഇടത്തുഭാഗത്ത് റോട്ടബ്യൂൾ കസേർണെയും വലത്തുഭാഗത്ത് ആൾട്ടൻ ഷ്ലോസ്സും സ്റ്റ്രിഫ്റ്റ്സ്കിർഷെയും കാണാം സ്റ്റുട്ട്ഗാർട്ടിലെ മാർക്റ്റ് പ്ലാറ്റ്സ്, 1881 മാർക്റ്റ് പ്ലാറ്റ്സിലെ റാറ്റ്ഹൗസ്, 1907.
രണ്ടാം ലോകമഹായുദ്ധത്തിൽ സഖ്യകഷികളുടെ ആക്രമണത്തിൽ തകർന്ന ഈ കെട്ടിടം നിന്നിടത്താണ് ഇന്ന് സിറ്റി ഹാൾ സ്ഥിതി ചെയ്യുന്നത് മാഡം കാമ 1907-ൽ സ്റ്റുട്ട്ഗാർട്ടിൽ ഉയർത്തിയ ഇന്ത്യൻ പതാക വില്ല ബെർഗ്, 1910.
വ്യൂർട്ടംബർഗ് രാജാക്കന്മാരുടെ വേനൽക്കാല വസതി ഡൈമ്ലർ ഫാക്ടറി, 1911 ജർമ്മൻ ഹൈകിങ്ങ് ദിനത്തോടനുബന്ധിച്ച് മാർക്റ്റ് പ്ലാറ്റ്സിൽ നടന്ന പ്രകടനം, 1938 യുദ്ധത്തിൽ തകർന്ന നോയസ് ഷ്ലോസ്സ് പുനർനിർമ്മാണത്തിനു മുൻപ്, 1956 സ്റ്റുട്ട്ഗാർട്ട് ഹൗപ്റ്റ്ബാൻഹോഫ്, 1965 പുരാതന കാലം
തുടക്കത്തിൽ നെക്കാർ നദീതടത്തിലെ ഏറ്റവും പ്രധാനപ്പെട്ട സ്ഥലം സ്റ്റുട്ട്ഗാർട്ട് തടത്തിനു ചുറ്റുമുള്ള ഇന്നത്തെ ബാഡ് കാൻസ്റ്റാറ്റ് ഉൾപ്പെടുന്ന മലയിടുക്കായിരുന്നു.
റോമാക്കാർ സ്ഥാപിച്ച ബാഡ് കാൻസ്റ്റാറ്റിലെ കാസ്റ്റ്രം ആയിരുന്നു സ്റ്റുട്ട്ഗാർട്ടിലെ ആദ്യ പ്രധാന കേന്ദ്രം.
മയ്ൻസ് മുതൽ ഔഗ്സ്ബുർഗ് വരെയുള്ള വില്ലകളും മുന്തിരിത്തോട്ടികളും സംരക്ഷിക്കുന്നതിനായി എ.ഡി. 90 ലാണ് ഇതിന്റെ നിർമ്മാണം.
പല സൈനികസ്ഥാപനങ്ങളും റോമാക്കാർ ഇതിനോടനുബന്ധിച്ച് നിർമ്മിച്ചു.
റോമാക്കാർ കൂടുതൽ കിഴക്കോട്ട് സഞ്ചരിച്ചതിനുശേഷവും ഇതിനടുത്തു വാസമുറപ്പിച്ച ജനങ്ങൾ അവിടെത്തന്നെ തുടർന്നു.
ഭംഗിയുള്ള കരകൗശലവസ്തുക്കളുടെ നിർമ്മാണത്തിൽ വൈദഗ്ദ്ധ്യമുള്ളവരായിരുന്നു അവർ.
മൂന്നാം നൂറ്റാണ്ടിൽ അലാമണിക്കാരോടു പരാജയപ്പെട്ടു റോമാക്കാർ തിരികെയെത്തിയപ്പോൾ, ആ കുടിയേറ്റം താൽക്കാലികമായി ചരിത്രത്തിൽ നിന്നും 7-ആം നൂറ്റാണ്ട് വരെ അപ്രത്യക്ഷമായി.
എ.ഡി 950-ൽ, വിശുദ്ധ റോമാസാമ്രാജ്യ ചക്രവർത്തി ഓട്ടോ ഒന്നാമന്റെ മകനായ ലിയുഡോൾഫ് പ്രഭു, യൂറോപ്പിലെ ഹംഗേറിയൻ കടന്നുകയറ്റത്തെ നേരിടാൻ തന്റെ കുതിരപ്പടയുടെ ഒരു സ്റ്റഡ് ഫാം സ്ഥാപിക്കാൻ തീരുമാനിച്ചു.
നെസൻബാഹ് നദീതടത്തിന്റെ തെക്ക് 5 കി മീ തെക്ക് പഴയ റോമൻ കാസ്റ്റ്രം അദ്ദേഹം ഇതിനായി തിർഞ്ഞെടുത്തു.
1089 ൽ, കാല്വിലെ ബ്രൂണോ പ്രഭു സ്റ്റുട്ട്ഗാർട്ടിലെ പഴയ കോട്ടയുടെ മുൻകാല കെട്ടിടം നിർമിച്ചു.
1108 എ.ഡി.യിൽ ആദ്യമായി രേഖപ്പെടുത്തപ്പെട്ട, സ്റ്റുട്ട്ഗാർട്ടിലെ മുന്തിരിത്തോട്ടങ്ങൾ ആ കാലഘട്ടത്തിൽ സ്റ്റഡ് ഫാമിനടുത്ത പ്രദേശങ്ങളിലേക്ക് ജനങ്ങളെ ആകർഷിച്ചു.
എന്നാൽ കാൻസ്റ്റാറ്റിനടുത്ത ഈ പ്രദേശം പല യൂറോപ്യൻ വ്യാപാര പാതകളും കടന്നുപോയിരുന്ന സ്ഥലമായതിനാൽ ഇതിനു പുറത്തേയ്ക്ക് വ്യാപിക്കാൻ അപ്പോഴും നഗരത്തിനു കഴിഞ്ഞില്ല.
എ.ഡി. 1219 ൽ, സ്റ്റുട്ട്ഗാർട്ട് (അന്നത്തെ പേർ സ്റ്റുവോട്ട്ഗാർട്ടൻ) ബാഡനിലെ ഹെർമൻ അഞ്ചാമന്റെ കീഴിലായി.
ബെസിഗ്ഹൈം, ഫോർസൈം എന്നീ നഗരങ്ങൾക്കൊപ്പം ഇന്നത്തെ സ്റ്റുട്ട്ഗാർട്ട് നഗരത്തിന്റെയും സ്ഥാപകൻ അദ്ദേഹമാണെന്നു പറയാനാകും.
1251 ൽ സ്റ്റുട്ട്ഗാർട്ടിന്റെ ഉടമസ്ഥത ബാഡനിൽ നിന്നുള്ള സ്ത്രീധനമായി വ്യൂർട്ടംബർഗിലെ ഉൾറിച്ച് ഒന്നാമനു ലഭിച്ചു.
അദ്ദേഹത്തിന്റെ മകൻ എബെർഹാർഡ് ഒന്നാമൻ സ്റ്റുട്ട്ഗാർട്ടിൽ തന്റെ പ്രവർത്തനങ്ങൾ കേന്ദ്രീകരിച്ചു.
എബെർഹാർഡ് യുദ്ധത്തിൽ പരാജയപ്പെടുകയും സ്റ്റുട്ട്ഗാർട്ടിന്റെ നിയന്ത്രണം 1312 മുതൽ 1315 വരെ എസ്സ്ലിൻഗന്റെ കീഴിൽ ആകുകയും ചെയ്തു.
വിശുദ്ധ റോമാസാമ്രാജ്യ ചക്രവർത്തി ഹെൻറി ഏഴാമന്റെ മരണശേഷം 1316 ൽ സ്റ്റുട്ട്ഗാർട്ടിന്റെ ഭരണം എബെർഹാർഡ് തിരിച്ചുപിടിച്ചു.
എബെർഹാർഡ് വ്യൂർട്ടംബർഗ് കോട്ട ശക്തിപ്പെടുത്തുകയും 1320 ൽ തലസ്ഥാനം സ്റ്റുട്ട്ഗാർട്ടിലേക്ക് മാറ്റുകയും ചെയ്തു.
വ്യൂർട്ടംബർഗ് പ്രഭുക്കന്മാരുടെ കീഴിൽ സ്റ്റുട്ട്ഗാർട്ട് ബാഡ് കാൻസ്റ്റാറ്റിനു പുറത്തേക്കും വളർന്നു.
1542-44 കാലഘട്ടത്തിൽ ഇന്നത്തെ ഷില്ലർപ്ലാറ്റ്സ് നഗരസമുച്ചയം നിർമ്മാണം പൂർത്തിയായി.
ഫാഫ് തടാകം, ഗ്ലെംസ്, നെസൻബാഹ് നദി എന്നിവിടങ്ങളിൽ നിന്നും നഗരത്തിലേക്ക് വെള്ളം എത്തിക്കാനുള്ള പദ്ധതികൾ പൂർത്തിയായി.